- failų formatus (pvz., pdf, docx ). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.
- 21. Pasiūlymas turi būti parengtas lietuvių kalba. Jei reikalaujami dokumentai negali būti pateikti lietuvių kalba, turi būti pateiktas patvirtintas vertimas (išverstame dokumente nurodant vertimą atlikusio asmens vardą, pavardę ir parašą ).
- 22. Pasiūlymas turi būti pateiktas užpildant Pasiūlymo formą (Priedas Nr. 1).
- 23. Pasiūlyme tiekėjas turi aiškiai nurodyti, kuri pasiūlymo informacija yra konfidenciali, vadovaujantis Nutarimo 6 punktu . Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamu s įrodymus, laikoma, kad tokia informacija yra nekonfidenciali.
- 24. Pasiūlymą sudaro tiekėjo pateiktų (elektroniniu paštu) duomenų bei dokumentų visuma:

24 .1. užpildyta pasiūlymo forma (Priedas Nr. 1); 24 .2. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ne tiekėjo vadovas); 24 .3. užpildyta programos sąmata (Priedas Nr. 2); 24 .4. užpildytas resursų sąrašas (Priedas Nr. 3); 24.5. gali būti pateikiama pasiūlymo demonstracinė versija, tačiau pasiūlymų vertinimo metu balai jai nesuteikiami. Taip pat pažymėtina, kad už demonstracinę versiją, jos kūrimą Perkančioji organizacija neatlygina. 25. Pasiūlymas turi galioti 90 dienų nuo pasiūlymų pateikimo termino pabaigos. Perkančioji organizacija turi teisę prašyti, kad tiekėjas pratęstų pasiūlymo galiojimą, o tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo reikalaujama. 26. Tiekėjas privalo nurodyti, ar jo pateiktoje paraiškoje/pasiūlyme yra konfidencialios informacijos, ir, kuri iš pateiktos informacijos, yra konfidenciali. Informacija, kurią viešai skelbti įpareigoja Aprašas, negali būti Tiekėjo nurodoma kaip konfidenciali informacija, todėl, Tiekėjui nurodžius tokią informaciją konfidencialia, Perkančioji organizacija turi teisę tokią informaciją skelbti.

- 27. Perkančioji organizacija nereikalauja pasiūlymą pasirašyti kvalifikuotu elektroniniu parašu.
- 28. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.
- 29. Perkančioji organizacija neatlygina Tiekėjams išlaidų, patirtų rengiant ir teikiant paraiškas/pasiūlymus.
- 6. PIRKIMO KOKYBINIAI IR TECHNINIAI REIKALAVIMAI
- 30. Pirkimui siūlomas pasiūlymas turi atitikti televizijos programai keliamus kokybinius ir techninius reikalavimus.
- 31. Pirkimo techniniai reikalavimai yra išdėstyti pirkimo dokumentų priede Nr. 4 'Techninė specifikacija'.
- 32. TV techniniai reikalavimai yra išdėstyti Pirkimo dokumentų Priede Nr. 6 ' Privalomi TV techniniai reikalavimai programoms '.
- 33. Pirkimui teikiamos paslaugos turi atitikti kokybinius reikalavimus, kurie nurodomi Pirkimo dokumentų Priede Nr. 5 'Kokybiniai reikalavimai TV programoms'.
- 7. REIKALAVIMAI KAINOS PATEIKIMUI
- 34. Pasiūlymo kaina turi būti pateikta sąmatos formoje (Priedas Nr. 2), pridedamoje prie Pirkimo dokumentų, ir išreikštoje eurais, į kainą įskaičiuojant visus mokesčius. Taip pat kaina nurodoma ir pasiūlymo formos laukelyje 'Kaina'.
- 35. Pasiūlymo kaina pateikiama eurais, išreiškiant ir apskaičiuojant taip , kaip nurodyta Pasiūlymo formoje. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, - pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną. Į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.